Corno

Un corno es un projection dur del pelle de alicun animales, composite principalmente de keratina. Le cornos se presenta frequentemente in pares e generalmente ha formas punctute.

Le ver cornos se trova in le ruminante artiodactylos del familias Antilocapridae (Antilocapra) e Bovidae (tauro, bufalo, yak, capra, antilope, etc.). Iste animales possede un o duo pares de cornos, le quales prende diverse formas secundo le specie. 

Nonobstante, le termino es equalmente applicate a alicun elementos dur e punctute implantate in le capites de altere animales:
 In le girafa, le protuberantias ossee es coperite de pelle pilose. 
 Le cervos ha cornos, sed illos non es authentic; nam illos es de osso, de plus illos es mutabile, de sorta que illos cade e postea reappare cata anno.
 Altere tal animales es le rhinocerote e le triceratops (dinosauro).

Altere animales ha dentes canin, le quales ha un function similar al corno, sed que es realmente dentes gigantesc. Illos se presenta in animales como le cervo muscate, le porco salvage, le elephante, le narval e le morsa.

Le antennas de alicun insectos equalmente sole esser nominate cornos.

In certe culturas, le corno es usate como instrumento musical de vento. Hodie iste instrumentos se ha evolvite a instrumentos facite con nove materiales como le metallo, sed equalmente iste instrumento es nominate “corno”.

Categoria:Zoologia